armvectores/hy_wikipedia_2023 huggingface dataset:
Բուլամքյոյլար

Բուլամքյոյլար, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆազալ Իլահի Չոուդհուրի

Ֆազալ Իլահի Չոուդհուրի (ուրդու՝ فضل الہی چوہدری‎, հունվարի 1, 1904(1904-01-01), Kharian, Փանջաբ, Բրիտանական Հնդկաստան - հունիսի 2, 1982(1982-06-02), Լահոր, Պակիստան), պակիստանցի պետական գործիչ, եղել է Պակիստանի նախագահը (1973-1978 թվական)։ 


== Կենսագրություն ==
Տարրական կրթություն է ստացել իր հայրենի քաղաքում, դպրոցն ավարտելուց հետո ընդունվել է Ալիգարհի համալսարան։ 1925 թվականին քաղաքագիտության մագիստրոս է ստացել, իսկ 1927 թվականին գիտական աստիճան է ստացել Փենջաբի համալսարանում` իրավունքի ոլորտում։ Համալսարանն ավարտելուց հետո նա վերադարձել է Գուջրաթ, որտեղ միության խորհուրդ է ընտրվել։ 
1942 թվականին միացել է Մուսուլմանական լիգային։ 1945 թվականին դարձել է Գուջրաթի Մուսուլմանական լիգայի նախագահը։ Նա կարևոր դեր է խաղացել Մուսուլմանական լիգայի գաղափարների տարածման գործում իր քաղաքի բնակչության շրջապատում։ 
Պակիստանի անկախացումից հետո Ֆազալը դարձել է հանրապետության խորհրդարանի քարտուղարը։ Ավելի ուշ նա կրթության և առողջապահության ոլորտում նախարար է նշանակվել։ 1951 թվականին ընտրվել է Փենջաբի ազգային ասամբլեայի անդամ։ 1956 թվականին ընտրություններում ընտրվել է որպես Պակիստանի ազգային ասամբլեայի խոսնակ, այդ պաշտոնին է մնացել մինչև 1958 թվականը։     
1970 թվականին Պակիստանի ժողովրդական կուսակցությունից ընտրվել է Ազգային ասամբլեայի անդամ և ավելի ուշ հաստատվել է որպես դրա խոսնակ։ 1973 թվականին սահմանադրության ընդունումից հետո դարձել է Պակիստանի նախագահը։ 1977 թվականի հուլիսի 5-ին երկրում իշխանության են եկել զինվորականները, իսկ 1978 թվականի սեպտեմբերի 16-ին Ֆազալ Իլահին հրաժարվել է պետության ղեկավարի պաշտոնից։    


== Ծանոթագրություններ ==
Արտաշես Նազինյան

Արտաշես Մկրտչի Նազինյան (փետրվարի 23, 1924(1924-02-23), Աչաջուր, Հայաստան - օգոստոսի 2, 1999(1999-08-02), Երևան, Հայաստան), հայ բանագետ։ Բանասիրական գիտությունների թեկնածու (1953)։


== Կենսագրություն ==
Արտաշես Նազինյանը ծնվել է 1924 թվականի Աչաջուր գյուղում։ 1942-1944 թվականներին մասնակցել է Երկրորդ համաշխարհային պատերազմին։ 1960-1999 թվականներին եղել է ՀՀ ԳԱԱ Հնագիտության և ազգագրության ինստիտուտի բանահյուսության բաժնի վարիչ։ 1953 թվականին ստացել է բանասիրական գիտությունների թեկնածուի գիտական աստիճան։
Մահացել է 1999 թվականի օգոստոսի 2-ին Երևանում։


== Ստեղծագործություններ ==
Նազինյանի խմբագրությամբ և մասնակցությամբ իրականացվել է «Հայ ժողովրդական հեքիաթների» (հատոր 1-13, 1959-85) համահավաք հրատարակությունը։ Գրել է «Սովետահայ գրականությունը և ժողովրդական բանահյուսությունը» (1954), «Սովետահայ ժողովրդական բանահյուսությունը» (1957) ուսումնասիրությունները։ Նազինյանի մշակմամբ լույս են տեսել «Հայկական ժողովրդական հեքիաթներ» (1955, 1967, 1986, 1990), «Ծաղկեփունջ» (1960, Հայկական ժողովրդական առակներ, զրույցներ, առածներ, խաղիկներ, հանելուկներ) ժողովածուները։


== Պարգևներ ==
Կարմիր աստղի շքանշան


== Գրականություն ==
Արտաշես Մկրտչի Նազինյան։ Կենսամատենագիտություն, ISBN 9994133179, 9789994133178


== Ծանոթագրություններ ==
Ատեսկալ

Ատեսկալ  (իսպ.՝ Atexcal), մունիցիպալիտետ Մեքսիկայում, գտնվում է Պուեբլա նահանգում։


== Պատմություն ==
Քաղաքը հիմնվել է 1895 թվականին։


== Ծանոթագրություններ ==
(1867) Դեյֆոբուս

(1867) Դեյֆոբուս (անգլ.՝ Deiphobus), աստերոիդ Յուպիտերի տրոյացիներից։ Հայտնաբերվել է 1971 թվականի մարտի 3-ին Կառլոս Սեսկոյի կողմից Էլ Լիոնսիտոյում։
Միջին հեռավորությունը Արեգակից կազմում է 5,130138 ա. մ., առավելագույնը մոտենում է 4,9036 ա. մ. հեռավորության վրա և հեռանում 5,3566 ա. մ., իսկ Երկրի ուղեծրին Դեյֆոբուս աստերոիդը նվազագույնը մոտենում է 3,8877 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4244,16 երկրային օրվա ընթացքում, իր ուղեծրով շարժվելով միջինում 0,084822 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,91° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1867) Դեյֆոբուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառիլացի (գյուղ, Վասցե-Կուուստե շրջան)

Անվան այլ կիրառումների համար տե՛ս՝ ԿառիլացիԿառիլացի (էստ․՝ Karilatsi), գյուղ Էստոնիայի Պիլվամաա նահանգի Վասցե-Կուուստե շրջանում։
2011 թվականի տվյալներով գյուղում բնակվում էր 113 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կովիչան

Կոչիվան (անգլ.՝ Cowichan River) գետ, որը գտնվում է Վանկուվեր կղզու հարավում (Բրիտանական Կոլումբիայի մարզ, Կանադա)։


== Աշխարհագրություն ==
Գետը սկիզբ է առնում Լեյք Կովիչան քաղաքի համանուն լճից, հոսում համանուն հովտով դեպի հարավ֊արևելք և թափվում Դունկան քաղաքի համանուն ծովախորշ։ Գետի երկարությունը կազմում է 47 կմ, իսկ ավազանի մակերեսը՝ 795 կմ²։


== Ֆլորա և ֆաունա ==
Գետի գետաբերանը հանդիսանում է ջրային թռչունների ձմեռելու վայր, մասնավորապես՝ կարապների և կանադական սագերի, իսկ գետի հովիտը՝ ավելի քան 200 տեսակ թռչունների բնակվելու վայր, այդ թվում՝ ջրարծիվներ, բվեր, բադեր, սպիտակագլուխ ծովարծիվներ, սև ագռավներ։
Հովտում բնակվող կաթնասուններից են սև արջերը, պումաները, գայլերը, Ռուզվելտա եղնիկները, կուղխերը, կղաքիսները, ջրասամույրները և կուղբերը։ Գետի ջրերում բնակվում եմ ձկների 7 տեսակներ, այդ թվում՝ կետա, սաղմոն, ծիածանափայլ իշխան։ Ինչպես նաև բնակվում են քարալեզներ, քաղցրահամ ջրերում ապրող փափկամարմիններ, երբեմն՝ թառափ։
Գետի երկարությամբ աճում են թխկիներ, ուռենիներ, բարդիներ, լաստենիներ։ Անցյալում Կովիչան գետի և լճի շրջանը եղել է փայտամթերման կենտրոն։ Ներկայումս ուշադրության տակ է գտնվում զբոսաշրջության զարգացումը։ 1995 թվականին գետի հովտում ստեղծվել էր Կովիչան Ռիվեր գավառական զբոսայգին, որտեղ տարեկան այցելում են 88 000 այցելուներ։


== Անվանում ==
Գետի անվանումը թարգմանաբար նշանակում է «տաք երկիր» կամ «արևից տաքացված երկիր», քանի որ գետը գործնականորեն երբեք չի սառչում ձմռանը։
1997 թվականին գետը առաջադրվել էր, իսկ 2003 թվականին՝ ներառվել Կանադայի հսկվող գետերի ցանկի մեջ (Canadian Heritage Rivers)։


== Ծանոթագրություններ ==
Բոտինո (գյուղ, Դուխովշչինսկի շրջան)

Բոտինո (ռուս.՝ Ботино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լանդշաֆտ

Լանդշաֆտ (գերմ.՝ Landschaft), աշխարհագրական թաղանթի տարածքային բաժանման կատեգորիա, աշխարհագրական հիմնական հասկացություն, լանդշաֆտագիտության ուսումնասիրության օբյեկտ։ Հանդիսանում է աշխարհագրական թաղանթի բնական զարգացման ընթացքում առաջացած համասեռ տեղամաս, որը այլ տեղամասերից որակապես տարբերվում է ներքին կառուցվածքով, տարածքային փոքր միավորներով, երևույթների սեզոնային ռիթմի յուրօրինակությամբ և այլն։ 
Աշխարհագրական լանդշաֆտի առաջին գիտական բնորոշումը պատկանում է ռուս աշխարհագրագետներին, որոնք այն դիտում էին որպես բնական բաղադրամասերի (ռելիեֆի, կլիմայի, հողաբուսական ծածկույթի և այլն) ներդաշնակ համակցում՝ առանձնացված բնական սահմաններով։ Աշխարհագրական լանդշաֆտը կազմված է տարբեր բնույթի աշխարհագրական համալիրներից (տեղանք, բնատեղամաս, ֆացիա և այլն)։ Զարգացման արտաքին գործոններն են արեգակնային ռադիացիան (նրա հետ կապված մթնոլորտի շրջանառությունը), երկրակեղևի տեկտոնական շարժումները, մարդու տնտեսական գործունեությունը։ Աշխարհագրական լանդշաֆտները միմյանցից մեկուսացած չեն, գտնվում են փոխադարձ կապի մեջ, որն արտահայտվում է բաղադրամասերի և ձևաբանական միավորների նյութերի և էներգիայի փոխանակությամբ, մթնոլորտի ու ջրի շրջանառությամբ և օրգանական աշխարհի կենսագործունեությամբ։ Արտասահմանյան աշխարհագրական գրականության մեջ աշխարհագրական լանդշաֆտը օգտագործվում է տարբեր իմաստով։Հիմնականում դիտվում է որպես երկրի մակերևույթի արտաքին բնորոշ գծերի ամբողջություն՝ որն ընդգրկում է նաև մարդու գործունեության տարբեր դրսևորումները։
Օսթին Մահոուն

Օսթին Մահոուն (ապրիլի 4, 1996(1996-04-04), Սան Անտոնիո, Տեխաս, ԱՄՆ), ամերիկացի փոփ երգիչ-երգահան։ Հայտնի է դարձել 2010 թվականին ՅուԹուբ վիդեոհոսթինգում տեսահոլովակներ տեղադրելով, որից հետո սկսել է պրոֆեսիոնալ երաժշտական կարիերան։ 2012 թվականին թողարկել է իր դեբյուտային «11:11» սինգլը, իսկ 2013 թվականին «What About Love» սինգլը նրան ավելի մեծ ճանաչում է բերում և միջազգային մի քանի հիթ շքերթներում զբաղեցնում է հորիզոնականներ։ Օսթին Մահոնը մի քանի անգամ ստացել է լավագույն նորեկ կատարողի մրցանակը տարբեր մրցնակաբաշխություններում։


== Ծանոթագրություններ ==


== Արտաքին հղումներ ==
Պաշտոնական կայք
Վերձենիս

Վերձենիս (իտալերեն՝ Verzegnis), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 924 մարդ 2008 թվականի մարդահամարի տվյալների, բնակչության խտություն՝ 24 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 33020։ Հեռախոսային կոդ՝ 0433։
Կոմունայի հովանավորն է Սուրբ Մարտին Տուրը։ Տոնը նշվում է նոյեմբերի 11-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0433 2713
Էլեկտրոնային փոստ՝ demografico@com-verzegnis.regione.fvg.it
Պաշտոնական կայք՝ http://www.comune.verzegnis.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լիդիա Աղաբալյան

Լիդիա Սիմոնի Աղաբալյան (հոկտեմբերի 7, 1933(1933-10-07), Լենինական, Հայկական ԽՍՀ, ԱԽՖՍՀ, ԽՍՀՄ), հայ կոմպոզիտոր։ ԽՍՀՄ կոմպոզիտորների միության անդամ (1958)։ 


== Կենսագրություն ==
Ավարտել է Մոսկվայի Գնեսինների անվան երաժշտամանկավարժական ինստիտուտը (1957 թվական, Ն. Ի. Պեյկոյի և Արամ Խաչատրյանի դասարան)։ 1959–1966 թվականներին աշխատել է Նովոսիբիրսկի կոնսերվատորիայում, 1966–1977 թվականներին՝ Քիշնևի արվեստի պետական ինստիտուտում, ապա վերադարձել է Հայաստան։ 
1973–1974 թվականներին ստեղծել է «Մանկական անկյուն» դաշնամուրային շարքը, որը շատ բարձր է գնահատվել։


== Ստեղծագործություններ ==
Գրել է «Արա Գեղեցիկ» (1958) օպերան, սյուիտ (1956)՝ նվագախմբի համար, դաշնամուրային կվինտետ (1955), լարային կվարտետ (1954), տրիո (1953, տավիղ, ֆլեյտա և ալտ), դաշնամուրային վարիացիաներ (1951), պիեսներ՝ մանուկների (1950), նաև ջութակի և դաշնամուրի (1951) համար։


== Ծանոթագրություններ ==
Ամպեր-գալարներ

Ամպեր-գալարներ, հոսանքակիր կոճի գալարների թվի և այդ կոճով անցնող էլեկտրական հոսանքի ուժի (արտահայտված ամպերով) արտադրյալը։ Նշանակվում է ա-գ (միավորների MKSA համակարգում)։
Ամպեր-գալարներով չափվում է կոճը մագնիսացնող հոսանքի ուժը, իսկ ա-գ/մ–ով՝ կոճի մագնիսական դաշտի լարվածությունը, օրինակ տորոիդալ կոճի առանցքի վրա, ինչպես նաև բավականաչափ երկար ու նեղ, միաշերտ կոճի կենտրոնում մագնիսական դաշտի լարվածությունը հավասար է 1 ա-գ/մ, իսկ 1 ա-գ/մ =
  
    
      
        4
        π
        
          /
        
        10
      
    
    {\displaystyle 4\pi /10}
  −2 է։


== Տես նաև ==
Ամպեր
Ինդուկտիվություն


== Ծանոթագրություններ ==
Միրիլա

Միրիլա (ռուս.՝ Мырыла), գյուղ Ռուսաստանի Սախա-Յակուտիայի հանրապետության Չուրապչինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 507 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալվանիկալա (լեռ)

Անվան այլ կիրառումների համար տե՛ս՝ Ալվանիկալա (այլ կիրառումներ)Ալվանիկալա, Ալվանիկալա, լեռ Թուրքիայի Էրզրումի նահանգում, Արսիանի լեռնաշղթայի հյուսիսային հատվածում, Օլթի քաղաքից մոտ 48 կմ հյուսիս, Ճորոխի ստորին հոսանքից աջ։ Բարձրությունը 2768 մ է։ Լանջերը անտառապատ են


== Ծանոթագրություններ ==
Ուրիկ (գյուղ, Իրկուտսկի շրջան)

Ուրիկ (ռուս.՝ Урик), գյուղ Ռուսաստանի Իրկուտսկի մարզի Իրկուտսկի շրջանի կազմում։
Բնակչությունը վերջին գրանցված տվյալներով կազմում էր 1300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոնդե Ջանո

Գոնդե Ջանո, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։


== Պատմություն ==
Գյուղի բնակիչները տեղահանվել և կոտորվել են 1915-1916 թվականներին։


== Բնակչություն ==
XX դարի սկզբին ուներ 110 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն և երկրագործությունն էր։


== Պատմամշակութային կառույցներ ==
Գոնդե Ջանոն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հիպերլիցք

Հիպերլիցք (< հիպեր... և լիցք), ուժեղ փոխազդող տարրական մասնիկների՝ հադրոնների բնութագրերից մեկը, որ հավասար է բարիոնային լիցքի և տարօրինակության գումարին։
Ժերմեն Ռիշիե

Ժերմեն Ռիշիե (ֆր.՝ Germaine Richier, սեպտեմբերի 16, 1902(1902-09-16), Գրանս - հուլիսի 31, 1959(1959-07-31)[…] կամ հուլիսի 21, 1959(1959-07-21), Մոնպելիե), ֆրանսիացի քանդակագործ և գծանկարիչ։


== Կենսագրություն ==

Ժերմեն Ռիշիեն սովորել է Մոնպելիեի գեղարվեստի դպրոցում, 1926-1929 թվականներին` Մոնպառնասի Գրանդ Շոմեր ակադեմիայում (Էմիլ Անտուան Բուրդելի ղեկավարությամբ, մինչև 1929 թվականը աշխատել է նրա ստուդիայում)։ Այստեղ ծանոթացել է Ալբերտո Ջակոմետիի հետ, բայց չի ընդունել նրա կողմնորոշումները։ Ռիշիեի համար ուղեցույց են դառնում Օգյուստ Ռոդենն ու Բուրդելը։ Ռիշիեի առաջին անհատական ցուցահանդեսը տեղի է ունեցել 1934 թվականին, Փարիզում` Մաքս Կագանովիչի պատկերասրահում։ 1939 թվականին Ռիշիեի աշխատանքները մյուսների հետ միասին ներկայացվել են Նյու Յորքի Համաշխարհային ցուցահանդեսի ֆրանսիական տաղավարում։ Երկրորդ համաշխարհային պատերազմի տարիներն անցկացրել է Պրովանսում  և  Շվեյցարիայում։ 1943 թվականին Բազելում կայացել է Ռիշիեի, Ֆրից Վոտռուբայի և Մարինո Մարինիի համատեղ ցուցահանդեսը։ 1946 թվականին վերադարձել է Փարիզ։
1945 թվականից հետո հեռացել է գեղապատկերային քանդակագործությունից դեպի պատկերի խորը արտահայտչական խեղաթյուրում, դիցաբանական ֆանտաստիկա։ Այդ ժամանակահատվածի ամենահայտնի քանդակներից է «Քրիստոսը» (1950), հանրահայտ Աստվածամոր տաճարում (Notre Dame de Toute Grace) Ասսիում (Վերին Սավոյ), որտեղ աշխատել են ժամանակի բազմաթիվ ականավոր նկարիչներ և քանդակագործներ (Ժորժ Բրաքը, Պիեռ Բոնարը, Ֆերնան Լեժեն, Անրի Մատիսը, Ժորժ Ռուոն, Մարկ Շագալը և ուրիշներ)։


== Ցուցահանդեսներ ==
Ներկայացվել է Կասելի documenta 2-րդ և 3-րդ ցուցահանդեսում։ 1997 թվականին Բեռլինի գեղարվեստի ակադեմիան կազմակերպել է Ռիշիեի աշխատանքների հետահայաց ցուցահանդեսը։


== Աշակերտներ ==
Ռիշիեի աշակերտներից է Սեզար Բալդաչինին։


== Ծանոթագրություններ ==


== Գրականություն ==
Cassou J. Germaine Richier. Paris: Editions du temps, 1961 (американское и голландское изд. – 1961, нем. - 1964)
Crispolti E. Germaine Richier. Milano: Fratelli Fabbri Editori, 1966
Da Costa V. Germaine Richier: un art entre deux mondes. Paris: Norma, 2006


== Արտաքին հղումներ ==
Ժերմեն Ռիշիեի աշխատանքներն աշխարհի թանգարաններում
2000-ականների ցուցահանդեսներ
Լենի Քյուր

Լենի Քյուր (հոլ.՝ Lenny Kuhr, փետրվարի 22, 1950(1950-02-22), Էյնդհովեն, Հյուսիսային Բրաբանդ, Նիդերլանդներ) հոլանդացի երգիչ, 1969 թվականի Եվրատեսիլ երգի մրցույթի հաղթող։


== Կենսագրություն ==
Նա իր սոլո կարիերան սկսել է 1967 թվականին՝ կատարելով ֆրանսիական շանսոնի ավանդույթներով ստեղծագործություններ։ 1969 թվականին նա ներկայացրել է Նիդեռլանդները Եվրատեսիլ երգի մրցույթում՝ իր «De troubadour» ստեղծագործությամբ և դարձել հաղթող։ Նա այդ տարի չորս հաղթողներից մեկն է եղել։ 1970֊ական թվականների սկզբին Քյուրն ավելի հաջողակ էր Ֆրանսիայում, քան իր հայրենի երկրում։ 1970 թվականին նա հյուրախաղերով հանդես է եկել Ջորջ Բրասենսի հետ։  Իր ամենամեծ հաջողությունը Կուրը հասել է Նիդեռլանդներում 1980 թվականին «Visite» երգով, որը ձայնագրվել է ֆրանսիական «les Poppys» խմբի հետ։
Հետագայում Լենի Քյուրն ընդունել է հուդայականություն և երկար ժամանակ ապրել է Իսրայելում։ 2007 թվականին պարգևատրվել է Հոլանդիայի «Orange-Nassau» շքանշանով։
Լենի Քյուրը կատարել է «De troubadour» երգը Եվրատեսիլ երգի մրցույթի եզրափակչի ժամանակ՝ 2021 թվականի մայիսի 22-ին Ռոտերդամում։
1973 թվականին Հաառլեմում տեղի ունեցած հարձակման ժամանակ վնասվել է Լենի Քյուրի քիթը, որից հետո՝ 1974 թվականին նա ամուսնացել է իրեն բուժող իսրայելցի բժշկի հետ և ընդունել հուդայականություն։ Բժշկի հետ նրանք ունեցել են երկու դուստր։ 
Ամուսնալուծությունից հետո երգչուհին 1981-1993 թվականներին ռոմանտիկ կապ է ունեցել երգահան Հերման Պիտեր դե Բուրի հետ։
Լենի Քյուրը  երկրորդ անգամ ամուսնացել է 2003 թվականին։


== Սկավառակագրություն ==
1969: De troubadour
1971: De zomer achterna
1972: Les enfants
1972: De wereld waar ik van droom
1974: God laat ons vrij
1975: 'n Avondje Amsterdam
1976: 'n Dag als vandaag
1980: Dromentrein
1981: Avonturen
1982: Oog in oog
1983: De beste van Lenny Kuhr
1986: Quo vadis
1990: Het beste van Lenny Kuhr
1990: De blauwe nacht
1992: Heilig vuur
1994: Altijd heimwee
1997: Gebroken stenen
1997: Stemmen in de nacht
1998: De troubadour
1999: Oeverloze liefde
2000: Visite
2001: Fadista
2004: Op de grens van jou en mij
2005: Panta Rhei


== Ծանոթագրություններ ==


== Արտաքին հղումներ ==
https://www.lennykuhr.com/ Լենի Քյուր. պաշտոնական կայք
Անորթիտ

Անորթիտ (հին հունարեն՝ ἄνορθος՝ շեղ), միներալ պլագիոկազների խմբից. Ca[Al2Si2O8]։ Համակարգը տրիկլինային է։ Կարծրությունը՝ 6, խտությունը՝ 2 760 կգ/մ3։ Գույնը՝ սպիտակ, մոխրավուն, դեղին կամ կարմիր։ Սովորաբար պատահում է անկանոն հատիկների ձևով։


== Ծանոթագրություններ ==


== Արտաքին հղումներ ==
«Анортит»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Каталог Минералов / Анортит
Анортит Archived 2016-03-04 at the Wayback Machine.
Կոլումբոսյան ձու

Կոլումբոսյան ձու (անգլ.՝ Columbus' egg), թևավոր արտահայտություն, որ նշանակում է դժվար իրադրությունից դուրս գալու անսպասելի հեշտ ելք։
Ավանդության համաձայն` երբ Քրիստափոր Կոլումբոսը կարդինալ Գոնսալես դե Մենդոսի հրավիրած ճաշկերույթի ժամանակ պատմել է, թե ինչպես է հայտնաբերել Ամերիկան, ներկաներից մեկն ասել է. «Ի՞նչը կարող է ավելի հեշտ լինել, քան նոր երկիր բացահայտելը»։ Որպես պատասխան Կոլումբոսը առաջարկել է հասարակ մի խնդիր` ձուն կանգնեցնել ուղղահայաց։ Երբ ներկաներից ոչ մեկը չի կարողանում դա անել, Կոլումբոսը, ձուն վերցնելով, ջարդում է այն մի ծայրից և դնում սեղանի վրա` ցույց տալով, որ դա իրականում շատ հեշտ էր։ Դա տեսնելով` բոլորն ընդդիմանում են` ասելով, որ այդպես բոլորն էլ կարող էին։ Այդ ժամանակ Կոլումբոսը պատասխանում է. «Տարբերությունն այն է, որ դուք կարող էիք դա անել, իսկ ես դա արեցի»։


== Արտահայտության ծագման այլ տարբերակներ ==
Հնարավոր է, սակայն, որ այս դրվագը, որ առաջին անգամ նկարագրվել է իտալացի ճանապարհորդ Ջիրոլամո Բենցոնիի «Նոր աշխարհի պատմություն» գրքում (1565), ընդամենը լեգենդ է, քանի որ համանման պատմություններ հայտնի են եղել Իտալիայում և Իսպանիայում Կոլումբոսից շատ առաջ։ Իսպանիայում «կոլումբոսյան ձու» արտահայտության օրինակով գործածվում է «Խուանելոյի ձու» արտահայտությունը (անգլ.՝ huevo de Juanelo), որը կիրառվել է խրթին հարցը պարզ ձևով լուծելու իմաստով։ Նման դրվագներ կան նաև իսպանացի դրամատուրգ Կալդերոնի «Անտեսանելի կինը» և արվեստի իտալացի տեսաբան Ջորջո Վազարիի «Առավել հայտնի նկարիչների, քանդակագործների կյանքի նկարագրություններ» գրքերում։ Վազարին պատմում է, թե ինչպես աշխարհի տարբեր կողմերից 1421 թվականին Ֆլորենցիա են գալիս շատ ճարտարապետներ, որպեսզի լուծեն Սանտա Մարիա դել Ֆիորե տաճարի գմբեթի կառուցման հարցը։ Ճարտարապետ Ֆելիպե Բրունելեսկին (1377-1446) իր առաջարկը չի ներկայացնում ընդհանուր ժողովին` փոխարենն առաջարկելով, որ գմբեթը կառուցի այն մարդը, ով կարող է ձուն կանգնեցնել սեղանին։ Միայն ճարտարապետը ինքն է կարողանում դա կատարել վերոնշյալ ձևով, ինչից հետո տաճարի գմբեթը նմանեցնում են մի կողմը հատած ձվի։


== Դրսևորումներ հանրամատչելի մշակույթում ==

Իսպանիայի Սան Անտոնիո Աբադ քաղաքում կա կոտրված ձու ներկայացնող քանդակ, որը խորհրդանշում է Կոլումբոսի կողմից Ամերիկայի հայտնաբերումը։
Columbus Files անիմեի Lupin III մասում ձուն հանդիսանում է հնագիտական թանկարժեք գտածո, որ պատկանել է հենց Կոլումբոսին։
Հոլանդական «Գործարք» ֆիլմում (2012) ներկայացվում է կոլումբոսյան ձվի պատմությունը։
Ֆրենսիս Սքոթ Ֆիցջերալդի «Մեծն Գեթսբին» գրքում բնության տեսարանի նկարագրության ժամանակ օգտագործվում է «կոլումբոսյան ձու» արտահայտությունը։


== Ծանոթագրություններ ==


== Տես նաև ==
Գորդյան հանգույց


== Արտաքին հղումներ ==
«Կոլումբոսյան ձու» արտահայտությունը դարձվածաբանական բառարանում
Շեկաղբյուր

Շեկաղբյուր, լեռնագագաթ Լոռու մարզում, Լեջան լեռնազանգվածի հյուսիս–արևելյան ճյուղավորություններում, Արդվի գյուղից 3 կմ հյուսիս–արևմուտք։ Բարձրությունը 2061 մ է։ Լեռան վրա կա մի քարայր, որտհղ ճգնել է Հովհաննես Օձնեցին (VIII դ)։


== Ծանոթագրություններ ==
Ֆուտբոլի պատմության և վիճակագրության միջազգային ֆեդերացիա

Ֆուտբոլի պատմության և վիճակագրության միջազգային ֆեդերացիա (IFFHS), կազմակերպություն, որը հաշվառում է ֆուտբոլային պատմությունը և վիճակագրությունը։ Կազմակերպությունը հիմնադրվել է 1984 թվականի մարտի 27-ին Լայպցիգում Ալֆերդո Պյոգեի կողմից այդ ժամանակվա ՖԻՖԱ-ի գլխավոր քարտուղար Հելմուտ Կայզերի աջակցությամբ Կազմակերպությունը գրանցված էր Աբու Դաբիում որոշ ժամանակ, սակայն 2010 թվականին տեղափոխվեց Գերմանիայի Բոնն քաղաք։։


== Ծանոթագրություններ ==
Խաչատրո անապատ

Խաչատրո անապատ, վանք Կիլիկյան Հայաստանի Բարձրաբերդ գավառի, Շղրկա գետի հովտում։ Եղել է հայ գրչության կենտրոն։


== Ծանոթագրություններ ==
Վեստմինստերյան պալատ

Վեստմինստերյան պալատը (անգլ.՝ Palace of Westminster, Westminster Palace), կառույց է Լոնդոնում, Թեմզա գետի ափին, որտեղ տեղակայված է Մեծ Բրիտանիայի խորհրդարանը։ Պալատի հարևանությամբ է գտնվում Թրաֆալգարյան պալատը։ Պալատը կառուցվել է 1529 թ-ին։ Շենքում կան 1200 սենյակ, 100 աստիճան և 5 կմ-անոց միջանցք։ Պալատի ամենահայտնի աշտարակներն են Բիգ Բենը և Վիկտորիայի աշտարակը։
1987 թվականին ընդգրկվել է ՅՈՒՆԵՍԿՕ-ի համաշխարհային ժառանգության ցանկում։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Ծովինար (գետ)

Անվան այլ կիրառումների համար տե՛ս՝ Ծովինար (այլ կիրառումներ)Ծովինար, Սողանլու, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների հյուսիսային լանջերից և անցնելով Ծովինար գյուղի միջով՝ թափվում Սևանա լիճ հարավային ափում։ Երկարությունը 24 կմ է։


== Ծանոթագրություններ ==
Ներկայացում (թատրոն)

Ներկայացում, թատերարվեստի գոյաձևը՝ դրամատուրգիական երկի, դերասանական արվեստի, բեմադրական մտահղացման, բեմանկարչության ու երաժշտական ձևավորման համատեղմամբ և ընկալողի՝ հանդիսատեսի ներկայությամբ։ Օպերային, բալետային, կրկեսային ներկայացումներն ունեն իրենց յուրահատկությունները։


== Ստեղծելու ընթացքը ==
Թատերական արվեստի ստեղծագործություն, որի հեղինակներն են թատերագիրը, դերասանը, բեմադրիչը, բեմանկարիչը, երաժիշտը, հնչյունային ձևավորողը։ Ստեղծագործության հաջորդական ընթացքը՝ պիեսի ընտրություն, դերաբախշում, աշխատանք սեղանի շուրջը, աշխատանք դերասանի հետ, աշխատանք բեմանկարչի հետ, փորձեր փորձասենյակում, այնուհետև բեմում՝ բեմավիճակների ստեղծում (դերակատարների հարաբերությունը միմյանց և նյութական միջավայրի հանդեպ՝ գործողության ընթացքի բոլոր պահերին), ներկայացման տեմպի (գործողության ընթացքի արագության և դանդաղության աստիճանը) և ռիթմի (դրամատիկական լարվածության ուժգնացման և թուլացման աստիճանը), փորձերի շարունակությունը հարդարված, կահավորված բեմում, գրիմավորմամբ, զգեստավորմամբ, երաժշտական, հնչյունային ձևավորմամբ և լուսավորությամբ, գլխավոր փորձ, որ, ի տարբերություն նախորդների, դիտում են մի որոշ քանակի հանդիսատեսներ, ներկայացման հանձնում (թատրոնի գեղարվեստական խորհրդին), պրեմիերա (առաջին ներկայացում)։


== Պատրաստի ներկայացում ==
Պատրաստի ներկայացումը թատերական ստեղծագործության համեմատաբար կայուն ձևն է, բայց և այնպես մի ներկայացումը մյուսի բացարձակ կրկնությունը չէ, քանի որ դերասանի խաղը տարբեր ներկայացումներում ընդունում է տարբեր երանգներ։ Երկար ժամանակ շահագործվելով, ներկայացումն սկսում է մաշվել, կորցնել իր նախնական թարմությունը. այդ դեպքում ներկայացումը դուրս է գալիս խաղացանկից կամ հարկ է լինում այն վերականգնել։ Ներկայացման երկարակեցությունը պայմանավորված է նրա գեղարվեստական որակով և հանդիսատես գրավելու զորությամբ։ Գաբրիել Սունդուկյանի անվան թատրոնի բացառիկորեն երկարակյաց, խաղացանկում տասնյակ տարիներ դիմացած ներկայացումներից են Մաքսիմ Գորկու «Եգոր Բուլըչովը և ուրիշները» (բեմադրիչ՝ Բորիս Զախավա), Վրթանես Փափազյանի «Ժայռը», Ալեքսանդր Շիրվանզադեի «Նամուսը» (բեմադրիչ՝ Վարդան Աճեմյան) և այլն։


== Տես նաև ==
Պիես
Արար
Պատկեր
Տեսարան
Դրվագ


== Աղբյուրներ ==
Լևոն Հախվերդյան, «Թատերագիտական բառարան», Երևան, «Հայաստան», 1986 թ., 208 էջ։
Սիմանկաս

Սիմանկաս (իսպ.՝ Simancas), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 42,53 կմ2։ Բնակչությունը՝ 2591 մարդ (2010 թվականի տվյալներով)։ Պրովինցիայի վարչական կենտրոնից գտնվում է 13 կմ հեռավորության վրա։


== Պատկերասրահ ==
Չերիալե

Չերիալե (իտալերեն՝ Ceriale), կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 5878 մարդ, խտությունը՝ 524 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 17023։ Հեռախոսային կոդ՝ 0182։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար՝ 0182 990024
Էլեկտրոնային հասցե՝ info@comune.ceriale.sv.it
Պաշտոնական կայք՝ http://www.comune.ceriale.sv.it


== Արտաքին հղումներ ==
Պաշտոնական էջ (իտալ.)
Վիճակագրության ազգային ինդտիտուտ (իտալ.)
http://www.istat.it/english/ Archived 2009-12-07 at the Wayback Machine.
Պետեր Ալեքսանդր

Պետեր Ալեքսանդր (գերմ.՝ Peter Alexander, հունիսի 30, 1926(1926-06-30)[…], Վիեննա, Առաջին Ավստրիական Հանրապետություն - փետրվարի 12, 2011(2011-02-12)[…], Վիեննա, Ավստրիա), ավստրիացի կինոդերասան, երգիչ, շոումեն։ AllMusic երաժշտական կայքը անվանում է նրան «հետպատերազմյան սերնդի ավստրիացի շոումեն»։


== Կենսագրություն ==
Իր երաժշտական կարիերան Պետերը սկսել է դեռ այն ժամանակ, երբ երկրում պատերազմ էր, հետագայում նա նույնպես մեկնում է կռիվ։ Ծառայել է Լյուտաֆեյում։ 1945 թվականին գերեվարվել է բրիտանական զորքերի կողմից։ Պատերազմից հետո ընդունվել է Վիեննայի դերասանական համալսարան, դասավանդվել է Մաքս Ռեյնհարդի մոտ (գերմ.՝ Max Reinhardt Seminar)։ 1948 թվականին սկիզբ է դրել իր դերասանական կարիերային։
Հայտնի է նաև որպես դերասան։ Սկսել է նկարահանվել ֆիլմերում 1950-ական թվականներից։ 1960-ականներին երգիծական «Կոմս Բոբը» ֆիլմի շնորհիվ դարձել է։
Ավելի ուշ՝ 1972 թվականին, Պետերը սկսել է վարել իր սեփական հեռուստաշոուն՝ «Die Peter Alexander Show»։ Այս հաղորդումը էկրաններին է հայտնվել 1995 թվականից։ Հաղորդումը վարելը դարձնելով իր հիմնական աշխատանքը։
Եվ վերջապես, նա մեծ հաջողությունների հասավ որպես երգիչ՝ երկու հիթ 40 տարիների ընթացքում։ Սկսել է 1950 թվականից։ Դարձել է Ավստրայի մի քանի հիթերի հեղինակ՝ «Mädchen Weine Nicht», «Das Wunder Bist Du», «Der Letzte Walzer», «Komm und Bedien Dich».։
Մահացել է 2011 թվականի փետրվարի 12-ին, 85 տարեկան հասակում։


== Ֆիլմագրություն ==
«Peter Alexander § Filmografie» գերմանական բաժնում


== Ծանոթագրություններ ==


== Արտաքին հղումներ ==
Պետեր Ալեքսանդր AllMusic կայքում
Պետեր Ալեքսանդր Internet Movie Database կայքում
Ռուունա

Ռուունա (էստ․՝ Ruuna), գյուղ Էստոնիայի Վալգամաա նահանգի Պուկա շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալկատվաամ (գյուղ, Անադիրսկի շրջան)

Ալկատվաամ (ռուս.՝ Алькатваам), գյուղ Ռուսաստանի Չուկոտկայի ինքնավար օկրուգի Անադիրսկի շրջանի կազմում։
Բնակչությունը 2012 թվականին գրանցված տվյալներով կազմում էր 287 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեոն Կրուչկովսկի

Լեոն Կրուչկովսկի (լեհ.՝ Leon Kruczkowski, հունիսի 28, 1900(1900-06-28)[…], Կրակով, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա - օգոստոսի 1, 1962(1962-08-01)[…], Վարշավա, Լեհաստանի Ժողովրդական Հանրապետություն), լեհ արձակագիր, դրամատուրգ, հասարակական գործիչ։ Լեհական բանվորական կուսակցության (1948 թվականից՝ լեհական միացյալ բանվորական կուսակցություն) անդամ 1945 թվականից։
Լեհական գրականության զարգացման մեջ նոր փուլ են նշանավորել Կրուչկովսկիի «Կորդիանը և անպատկառը» (1932 թ.), «Սիրամարգի փետուրներ» (1935 թ.), «Թակարդ» (1937 թ.) վեպերը։ Հայտնի են Կրուչկովսկիի «Հատուցում» (1948 թ.), «Գերմանացիներ» (1949 թ.), «Ազատության առաջին օրը» (1960), «Նահանգապետի մահը» (1961) պիեսները։ Եղել է Լեհաստանի գրողների միության նախագահը (1949-1956)։ Խաղաղության համաշխարհային խորհրդի անդամ (1950 թ.-ից)։ Արժանացել է ԼԺՀ պետական մրցանակի (1950 թ. և 1955 թ.), «Ժողովուրդների միջև խաղաղությունն ամրապնդելու համար» միջազգային Լենինի մրցանակի (1953 թ.)։


== Ծանոթագրություններ ==
Բոգդան Լոբոնց

Բոգդան Լոբոնց (ռումիներեն՝ Bogdan Lobonţ, հունվարի 18, 1978(1978-01-18), Հունեդոարա, Հունեդոարա, Ռումինիա), ռումինացի ֆուտբոլիստ։ Ռումինիայի հավաքականի և իտալական Ռոմայի դարպասապահ։


== Արտաքին հղումներ ==
Անհատական պրոֆիլը պաշտոնական կայքում Archived 2013-02-01 at the Wayback Machine.
Էսկիմոս

Էսկիմոսներ, բնիկ ժողովուրդներ, ովքեր պատմականորեն բնակություն են հաստատել Երկրագնդի հյուսիսային շրջաններում ՝ արևելյան Սիբիրից (Ռուսաստան) մինչև Ալյասկա (ԱՄՆ), Հյուսիսային Կանադա, Նունավիկ, Նունացիավուտ և Գրենլանդիա։
Էսկիմոս համարվում են երկու հիմնական ժողովուրդներ ինուիթները (ներառյալ ալյասկյան ինուպիատները, Գրենլանդական ինուիթները և Կանադայի ինուիթները) և յուպիկները արևելյան Սիբիրից և Ալյասկայից։ Երրորդ հյուսիսային ժողովուրդը ալեուտներն են, որոնք մոտ կապ ունեն այս երկուսին։ Նրանք ունեցել են միասնական նախնի և լեզվախումբ էսկիմո-ալեուտ լեզուներ։ 
Շատ ինուիթներ, յուպիկներ, ալեուտներ և այլ ժողովուրդներ համարում են Էսկիմոս տերմինը անընդունելի։ Բառը չունի հստակ հոմանիշ։
Էսկիմոսների ոչ ինուիթ ենթաճյուղ Էսկիմո-Ալեուտ լեզվաընտանիքի մեջ մտնում է չորս յուպիկ լեզուներ, որոնցից երկուսն օգտագործվում են Ռուսաստանի հեռավոր արևելքում և Սուրբ Լավրենտի կղզում, իսկ մյուս երկուսը՝ Ալյասկայում։
Ըստ վերձին գենետիկ հետազոտությունների արևելյան Սիբիրի չուկչաների ամենամոտ կապը Սիբիրյան յուպիկների հետ է։
Աշխարհում ներկայումս ապրում է ավելի քան 183․000 էսկիմոս, որոնցից 135․000-ը ավանդական բևեռային շրջաններում։
Կանադայի և ԱՄՆ-ի կառավարությունները քայլեր ձեռնարկեցին, որպեսզի չօգտագործվի Էսկիմոս տերմինը պաշտոնական փաստաթղթերում, սակայն այն ամբողջությամբ չի վերացվել, քանի որ բառը որոշ տեղերում գրված է ցեղային և հետևաբար, ազգային տերմինաբանության մեջ։ Կանադան պաշտոնապես օգտագործում է Ինուիթ տերմինը երկրի հյուսիսային շրջանում ապրող բնիկների համար։ Միացյալ Նահանգների  կառավարությունը պաշտոնապես գործածում է Ալյասկայի բնիկներ տերմինը յուպիկների, ինուիթների և ալեուտների համար։


== Էսկիմոսները Ռուսաստանում ==


== Բնակչությունը 2002 թվականի տվյալներով ==
գյուղ Նովոե Չապլինո - 279 մարդ
գյուղ Սիրենիկի - 265 մարդ
գյուղ Լավրենտիյա - 214 մարդ
գյուղ Պրովիդենիյա - 174 մարդ
գյուղ Անադիր - 153 մարդ
գյուղ Ուելկալ - 131 մարդ


== Ծանոթագրություններ ==
Լա Կասսա

Լա Կասսա (իտալերեն՝ La Cassa), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1600 մարդ (2008 թվականի տվյալներով)։ Բնակչության խտությունը՝ 145 մարդ/կմ²։ Տարածքը՝ 12 կմ²։ Փոստային ինդեքս՝ 10040։ Հեռախոսային կոդ՝ 011։
Բնակավայրի հովանավորն է համարվում սուրբ Լավրենտիոսը։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոսահամար։ 011 9842918
Էլեկտրոնային հասցե։segreteria_protocollo@comune.la-cassa.to.it
Պաշտոնական կայք՝ http://www.comune.la-cassa.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)
Փոքր Լուսավորչի վանք

Փոքր Լուսավորչի վանք, Հայ Առաքելական Սուրբ Եկեղեցի, գտնվում է Արևմտյան Հայաստանի Երզնկա քաղաքից մոտ 25 կմ դէպի հարավ-արևելք հեռավորության վրա Մերճանա լեռների ստորոտին։
Վանքը հայտնի է նաև Չարչարանաց (Տատասկի) Փոքր Լուսավորչի վանք կամ Մերճանա վանք։ Այս վանքը Հայոց ցեղասպանության նախօրեին ամենամեծ և ամենահին վանքերից մեկն էր։
Վանական համալիրի գլխավոր եկեղեցին պարզ կառույց էր, հին ճարտարապետական ոճով կառուցված՝ քարաշեն շինություն։ Վանքը ներառում էր նաև փոքրիկ մատուռ՝ «Սուրբ Լուսավորչի բանտ» անունով։ Եկեղեցում պահվում էր Գրիգոր Լուսավորչի արծաթապատ և ոսկեզոծ աջը, նաև սրբազան անոթներ, մագաղաթե մատեաններ և այլն։
Քանի որ,  կար վտանգ որ քրդական ավազակախմբերը կարող են պաշարել վանքը, այդ իսկ պատճառով վանքի հարստությունը պահվում էր հատուկ թաքստոցներում և դուրս էր բերվում միայն հատուկ արարողությունների ժամանակ։
Մեղուցիկը,Ղարաթուշը, Ագրակը և Ճանճիկենը վանքի թեմական գյուղերն էին, բայց 19-րդ դարի վերջերին դարձել էին քրդաբնակ։ Վանական համալիրը նաև ուներ վանականների համար նախատեսված տուն-կացարաններ, խոհանոց, ճաշարան, մառան և գյուղատնտեսական շինություններ։ Վանքը ուներ բավականին մեծ վարելահող և մարգագետիններ։ Վանքի տարածքը պարիսպապատ էր, հյուսիսային կողմում առկա էր 2 դիտակետ, որի շնորհիվ դիտարկում էին քուրդ ավազակային խմբերի մոտեցումը։
Վանքի առողջ օդը, սառնահամ ջուրը և դրախտային տեսքը այն դարձել էր ուխտագնացների սիրելի վայրերից մեկը։ Վանքը՝ որպես ընտանեկան հանգստի տեղ ընտրել էին անգամ որոշ թուրք պաշտենյաներ։
1870-1895 թվականներին Փոքր Լուսավորչի վանքի վանահայրն էր Տեր Ղևոնդ քահանայ Տեր-Պողոսեյանը։ Նա լինելով, գործունյան և բանիմաց անձնավորություն, կարողացավ  վանքապատկան տնտեսութունը հասցնել որոշակի բարեկեցիկ վիճակի։
1880-ական թվականներին, Փոքր Լուսավորչի վանքը Երզնկայի գավառի միակ վանքն էր որ ուներ արդյունաբեր և ինքնաբավ տնտեսություն։
Տեր Ղևոնդ քահանայ Տեր-Պողոսեյանը օգտագործելով իր ունեցած կապերը,  կարողանում էր տնօիրնել վանքապատկան կալուածքներին և հաջողությամբ դիմադրել համայնքաի կողմից հոգաբարձության հաստատելու բոլոր փորձերին։
Վանքը ծաղկուն շրջանի վերջը տրվում է Համիդյան ջարդերի ժամանակ։
1895 թվականի հոկտեմբեր ամսին վանքը ենթարկվում է քրդական ցեղախմբերի հարձակմանը, այդ ժամանակ սպանվում է Տեր Ղևոնդ քահանայ Տեր-Պողոսեյանը, քանի որ հերոսական դիմադրություն է ցույց տալիս ավազակներին։ Նրան սպանելուց հետո վանքը կողոպտում են։ Հետագայում վանքը շարունակում է տնօրիննել Տեր Ղևոնդ քահանայ Տեր-Պողոսեյանի ընտանիքը։


== Ծանոթագրություններ ==
Կուլևչա

Կուլևչա (ուկրաիներեն՝ Кулевча), գյուղ Ուկրաինայի Օդեսայի մարզի Սարատայի շրջանում։ Հիմնադրվել է 1995 թվականին։
2001 թվականի տվյալներով Կուլևչա գյուղում բնակվում էր 3 032 մարդ։ Բնակավայրը զբաղեցնում է 4,94 կմ² տարածք։ Բնակչության խտությունը կազմում էր 816,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դելֆին Հեկտորի

Դելֆին Հեկտորի (լատ.՝ Cephalorhynchus hectori), Դելֆինների ցեղին պատկանող տեսակ, որը բնակվում է միայն Նոր Զելանդիայի ծովափնյա շրջաներում։ Երկարությունը մոտ 1,4 մ։ Այսօր գոյություն ունի մոտ 7000 առանձնյակ։


== Անվանում ==
Անվանվել է ի պատիվ պարոն Ջեյմս Հեկտորի (1834—1907), որը Վելինգտոնի թանգարանի հսկիչն էր և առաջինն էր հայտնաբերել տեսակը։ Առաջին անգամ պատշաճ կերպով նկարագրվել է 1881 թվականին կենսաբան Պյեր-Ջոզեֆ Վան Բենեդենի կողմից։


== Ենթատեսակներ ==
Cephalorhynchus hectori maui — Դելֆին Հեկտորիի ենթատեսակ։ Անհետացման ճանապարհին է․ այսօր մնացել է ընդամենը 110 առանձնյակ։
Մաորի անվանում են Հեկտորի դելֆիննեին Tutumairekurai, Tupoupou կամ Popoto.


== Աղբյուրներ ==
Hector’s dolphin http://www.arkive.org/hectors-dolphin/cephalorhynchus-hectori/ Archived 2012-08-23 at the Wayback Machine.
(7139) Ցուբոկավա

(7139) Ցուբոկավա (անգլ.՝ Tsubokawa), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 14-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,995697 ա. մ., առավելագույնը մոտենում է 2,9087 ա. մ. հեռավորության վրա և հեռանում 3,0827 ա. մ.։ Արեգակի շուրջ մեկ ամբողջական պտույտ է կատարում 1893,85 երկրային օրվա ընթացքում, իր ուղեծրով շարժվելով միջինում 0,190089 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7139) Ցուբոկավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3890) Բունին

(3890) Բունին (անգլ.՝ Bunin), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 18-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,330289 ա. մ., առավելագույնը մոտենում է 2,0018 ա. մ. հեռավորության վրա և հեռանում 2,6588 ա. մ.։ Արեգակի շուրջ մեկ ամբողջական պտույտ է կատարում 1299,31 երկրային օրվա ընթացքում, իր ուղեծրով շարժվելով միջինում 0,27707 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3890) Բունին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուսիևկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՄուսիևկաՄուսիևկա (ուկրաիներեն՝ Мусіївка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1937 թվականին։
2001 թվականի տվյալներով Մուսիևկա գյուղում բնակվում էր 16 մարդ։ Բնակավայրը զբաղեցնում է 0,14 կմ² տարածք։ Բնակչության խտությունը կազմում էր 114,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծամորի կարևորագույն թռչնաբանական տարածք

Մեծամորի կարևորագույն թռչնաբանական տարածք, 10,296 հեկտար տարածք Հայաստանի Արմավիրի մարզում, որը «BirdLife International» միջազգային բնապահպանական կազմակերպության կողմից առանձնացվել է որպես «Կարևորագույն թռչնաբանական տարածք» (ԿԹՏ), որի հիմնական նպատակն է պաշտպանել թռչունների տեսակները և ապրելավայրերը։ Տարածքը նաև ճանաչված է որպես «Զմրուխտ տեղանք» և առանցքային կենսաբազմազանության տարածք։
ԿԹՏ-ն գտնվում է Արարատյան հարթավայրում և ներկայացված է ջրաճահճային տարածքների, կիսաանապատային և խճանկարային վարելահողերի համադրությամբ։
Ընդհանուր առմամբ այս տարածքում գրանցված է 225 թռչուն, այդ թվում՝ 92 բնադրող և 133 չվող և ձմեռող տեսակներ։
Տարածքում հյուրընկալվում են գլոբալ վտանգված կարմրագլուխ սուզաբադը, սովորական կիվիվը, մեծ իլիկակտցարը, սովորական տատրակը, տափաստանային մկնաճուռակը, ազգային վտանգված եվրոպական ճնճղաճուռակը, ոտնացուպիկը, ինչպես նաև Բեռնի կոնվենցիայի II հավելվածում ներառված այնպիսի տեսակներ, ինչպիսիք են սպիտակ արագիլը, ներկարարները, սիրիական փայտփորիկը և սևաճակատ շամփրուկը։
Տարածքը 2002 թվականին ճանաչվել է որպես ԿԹՏ։ Այն Հայաստանի թռչունների տասնութ կարևորագույն տարածքներից մեկն է։


== Ծանոթագրություններ ==
Վինխեն (համայնք)

Վինխեն (հոլ.՝ Wijchen ( արտասանություն)), համայնք Նիդերլանդների Խելդերլանդ մարզում։ Տարածքը 66,83 կմ² է, բնակչությունը՝ 39.563 (2011 թ.)։ Մեկ շնչի տարեկան միջին եկամուտը 12.900 եվրո է։
Պոդլան

Պոդլան (ուկրաիներեն՝ Підлань), գյուղ Ուկրաինայի Սումիի մարզի Գլուխովի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Leave Before You Love Me

«Leave Before You Love Me» (թարգմ․՝ «Հեռացիր, նախքան կսիրես ինձ»), ամերիկացի ձայնագրման պրոդյուսեր Marshmallow-ի և ամերիկյան Jonas Brothers փոփ-ռոք-խմբի երգը, որը թողարկվել է Republic Records և Joytime Collective լեյբլներում 2021 թվականի մայիսի 21-ին։ Որպես պրոդյուսեր հանդես է եկել Marshmello-ն, համապրոդյուսերները եղել են Ալեսոն, Digital Farm Animalsruen-ը և Heavy Mellow-ը, ինչպես նաև երգի ստեղծմանը մասնակցել են Ռիչարդ Բորդմանը և Պաբլո Բոումենը The Six հեղինակային կոլեկտիվից, ինչպես նաև Ֆիլ Պլեստեդն ու Ուիլյամ Վոենը։ Butterscotchruen խմբի Քրիստիան Առնոլդը, Դևիդ Մարտինը և Ջեֆ Մորոուն համահեղինակներ են համարվում կրկներգում «Can't Smile Without You» երգի մեղեդու օգտագործման պատճառով։ Ծրագրավորմամբ զբաղվել է բացառապես Marshmello-ն, իսկ մաստերինգով՝ Մենի Մարրոկինը։ Երգին մասնակցում են Jonas Brothers-ի մասնակիցները. օգտագործվում է Նիկի և Ջոյի վոկալը, ինչպես նաև Քևինի բեք վոկալը և նվագը կիթառով։ Սինգլը դարձել է Jonas Brothers-ի առաջին թողարկումը 2021 թվականին։


== Երգ ==
Երգը Billboard-ի կողմից նկարագրվում է որպես «քաղցր փոփ բալլադ», որում կան «փաթիլներ, գրուվ և մթնոլորտ, որը պետք է սրտեր կոտրի ամբողջ աշխարհում»։ Rolling Stone-ը երգի տեմպը նկարագրում է որպես «փոփ-ռոքի հարթ, բայց մռայլ բիթ՝ ութսունականների ոճով, որը անցնում է վշտահար Jonas Brothers-ի հարմոնիաներով»։ Երգի մասին հայտարարվել է 2021 թվականի մայիսի 20-ին՝ թողարկումից մեկ օր առաջ։


== Երաժշտական տեսահոլովակ ==
Երգի թողարկման օրը YouTube-ում՝ Jonas Brothers ալիքում, հրապարակվել է երաժշտական տեսահոլովակ, որն ուղեկցվում է երգի տեքստով։ Երգի պաշտոնական երաժշտական տեսահոլովակը, որը նկարահանել է ռեժիսոր Քրիստիան Բրեսլաուերը, թողարկվել է YouTube-ում՝ Marshmallo ալիքում 2021 թվականի մայիսի 24-ին։ Նա և Jonas Brothers հանդես են գալիս մետրոյում և տանիքի վրա գիշերը։ Վիզուալ էֆեկտները սկսվում են այն բանից, որ Jonas Brothers-ի Նիկը մենակ նստած է մետրոյի գնացքում, ապա միանում է խմբի մյուս անդամներին և Marshmallo-ին մետրոյի պլատֆորմի վրա, ապա տանիքի վրա։ Նա և նրա ավագ եղբայր Ջոն կատարում են երգը։


== Billboard Music Awards ==
Marshmallo-ն և Jonas Brothers-ը կատարել են երգը Billboard Music Awards մրցանակաբաշխության ժամանակ՝ 2021 թվականի մայիսի 23-ին՝ երգի թողարկումից երկու օր անց։ Jonas Brothers-ը կատարել է նաև «Sucker», «Only Human Only Human», «Remember This» և «What a Man Gotta Do» երգերը։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Կոլորադո շրջան (Տեխաս)

Կոլորադո շրջան (անգլ.՝ Colorado County), ԱՄՆ-ի Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 20 734 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 20 874 մարդ։ Շրջկենտրոնն է Կոլումբուս (անգլ.՝ Columbus) բնակավայրը։


== Պատմություն ==
Շրջանը պաշտոնապես կազմավորվել է 1836 թվականին։ Իր անվանումը ստացել է Կոլորադո գետի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Կոլորադո շրջանի ընդհանուր մակերեսը կազմում է 2522 կմ², որից 2494 կմ²-ն զբաղեցնում է ցամաքը, իսկ 28 կմ²-ն կամ 1,09 %-ը՝ ջրային տարածքները։


=== Հարևան շրջաններ ===
Օստին շրջան (հյուսիս-արևելք)
Ուարտոն շրջան (հարավ-արևելք)
Ջեկսոն շրջան (հարավ)
Լավակա շրջան (հարավ-արևմուտք)
Ֆայետ շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 20 390 մարդ։ Առկա էր 7641 տնային տնտեսություն և 5402 ընտանիք։ Բնակչության խտությունը կազմում էր 8 մարդ/կմ²։ Հաշվվում էր 9431 բնակելի շինություն՝ 4 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 72,79 %, աֆրոամերիկացիներ – 14,80 %, բնիկ ամերիկացիներ (հնդկացիներ) – 0,37 %, ասիացիներ – 0,21 %, խաղաղօվկիանոսյան կղզիների բնակիչներ – 0,02 %, այլ ռասաների ներկայացուցիչներ – 10,04 %, երկու կամ ավելի ռասաների ներկայացուցիչներ – 1,78 %: Իսպանախոսները կամ լատինոամերիկացիները կազմում են բնակչության 19,74 %–ը (անկախ ռասայից)։
Բնակչության տարիքային կազմը հետևյալն էր՝ 25,60 % - մինչև 18 տարեկան, 8,90 % - 18-24 տարեկան, 23,80 % - 25-44 տարեկան, 23,10 % - 45-64 տարեկան և 18,60 % - 65 և ավելի բարձր։ Շրջանի բնակչի միջին տարիքը 39 տարեկան է։ Յուրաքանչյուր 100 կնոջը բաժին է ընկնում 95,30 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 92,40 տղամարդ։ 
2010 թվականի դրությամբ բնակչության թիվը կազմում էր 20 874 մարդ։ Բնակչության խտությունը կազմում էր 8 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Բենջամին Բաթոնի առեղծվածային պատմությունը

«Բենջամին Բաթոնի առեղծվածային պատմությունը» (անգլ.՝ The Curious Case of Benjamin Button), անգլիացի կինոռեժիսոր Դեյվիդ Ֆինչերի ֆիլմը, որի միջազգային պրեմիերան տեղի է ունեցել 2008 թվականի դեկտեմբերի 25-ին։
Ֆիլմի սցենարը, որը գրել են Էրիկ Ռոտն ու Ռոբին Սուինքորդը, հիմնված է Ֆրենսիս Սքոթ Ֆիցջերալդի համանուն ստեղծագործության վրա։


== Սյուժե ==
XX դարի սկզբին՝ Առաջին համաշխարհային պատերազմի ավարտից հետո, ծնվում է Բենջամին Բաթոնը՝ այն միակ մարդը, որը մանուկ հասակում ուներ
80 տարեկան ծերունու առողջություն, այդ պատճառով դժվարությամբ էր քայլում։ Հայրը Բենջամինի տարօրինակ տեսակի համար նրան թողնում է մի տան
շեմին, որտեղ խնամում էին ծեր մարդկանց։ Ծեր մարդկանց խնամող մի կին, որի անունը Քուինի էր, խղճում է նորածնին և խնամում նրան։ Բժիշկները
Բենջամինին շատ քիչ ժամանակ էին տվել ապրելու համար։ Բենջամինն օր օրի երիտասարդանում էր։ Ֆիլմի իրադարձություննորն սկսվում են
Առաջին համաշխարհային պատերազմի ավարտից հետո և շարունակվում մինչև 2005 թվական։


== Դերերում ==


== Թողարկումը ==
«Բենջամին Բաթոնի առեղծվածային պատմությունը» ֆիլմի պրեմիերան սկզբում պետք է տեղի ունենար 2008 թվականի մայիսին, սակայն այն տեղի ունեցավ 2008 թվականի նոյեմբերի 26-ին։ Չնայած դրան ԱՄՆ-ում պրեմիերան տեղի ունեցավ 2008 թվականի դեկտեմբերի 25-ին, Մեքսիկայում` 2009 թվականի հունվարի 16-ին, իսկ Անգլիայում 2009 թվականի փետրվարի 6-ին։


== Մրցանակները ==
2009 - «Օսկար» մրցանակ
Գեղարվեստական ղեկավարների լավագույն աշխատանք - Դոնալդ Գրեմ Բյորտ, Վիկտոր Դզոլֆո
Դիմահարդարների լավագույն աշխատանք - Գրեգ Կեն
Լավագույն էֆեկտներ - Էրիկ Բարբա, Սթիվ Պրիգ, Բյորտ Դոլտոն, Կրեյգ Բերոն
2009 - «Սատուրն» մրցանակ
Ֆենթեզի ժանի լավագույն ֆիլմ
Դիմահարդարների լավագույն աշխատանք - Գրեգ Կեն
Երկրորդական դերում լավագույն դերասանուհի - Թիլդա Սուինտոն
2009 - BAFTA մրցանակ
Լավագույն դիմահարդարում և վարսահարդարում - Ջին Էն Բլեք, Քոլին Քելագան
Գեղարվեստական ղեկավարների լավագույն աշխատանք - Դոնալդ Գրեմ Բյորտ, Վիկտոր Դզոլֆո
Լավագույն էֆեկտներ - Էրիկ Բարբա, Սթիվ Պրիգ, Բյորտ Դոլտոն, Կրեյգ Բերոն
ԱՄՆ-ի Քննադատների Ազգային խորհուրդի մրցանակ
Լավագույն ռեժիսոր - Դեյվիդ Ֆինչեր
Լավագույն սցենարիստ - Էրիկ Ռոտ


=== Անվանակարգեր ===
2009 - «Օսկար» մրցանակ
Լավագույն օպերատորային աշխատանք - Կլաուդիո Միրանդա
Հագուստների լավագույն ձևավորում - Ժակլին Ուեսթ
Լավագույն մոնտաժ - Կիրկ Բակստեր, Էնգուս Ուոլ
Լավագույն ռեժիսուրա - Դեյվիդ Ֆինչեր
Լավագույն օրիգինալ սաունդթրեք - Ալեքսանդր Դեսպլա
Լավագույն ձայն - Դեյվիդ Փարկեր, Մայքլ Սեմանիկ, Ռեն Կլայս, Մարկ Ուայնհարթեր
Տարվա լավագույն ֆիլ - Քետլին Քենեդի, Ֆրենկ Մարշալ, Սին Չեֆին
Երկրոդային դերում լավագույն դերասանուհի - Թարաջի Հենսոն
Լավագույն սցենար, գրված նախկինում տպագրվածնյութի հիման վրա - Էրիկ Ռոտ, Ռոբին Սվայկորդ


== Ծանոթագրություններ ==


== Արտաքին հղումներ ==
«Բենջամին Բաթոնի առեղծվածային պատմությունը»(անգլ.) ֆիլմը Internet Movie Database կայքում
«Բենջամին Բաթոնի առեղծվածային պատմությունը» allmovie կայքում